钦定古今图书集成/明伦汇编/闺媛典/第035卷 > 司恩妻陈氏
## 钦定古今图书集成/明伦汇编/闺媛典/第035卷 > 司恩妻陈氏

按《陕西通志》：“陈氏，平凉静宁人，司恩妻。勤于治家，事
翁姑至孝。恩父正族孙明作盗，潜以家法处死。明父
具状本府，问故杀无服子孙，抵罪系狱。陈氏负米诣
府，采薪拾菜以养，正三年无缺。巡抚项节驻平凉，将
决正狱，氏哀诉迫切，乞以身代，词情恳至，正得释。归
谓人曰：‘我三子不如一妇能生我老，无以报，但祝天
子孙多如其孝’。”后氏果生五子，共十八孙。